येँ - एमाले पाखें निलम्बित नेता माधव नेपाल व झलनाथ खनाल पुचलं बिस्कं हे ज्याकू चायेकीगु जूगु दु । म्हिगः वरिष्ठ नेता नेपालं थःपिंसं न्हूगु पार्टी ज्याकू चायेकेगु निंतिं छेँ मालाच्वनागु खँ धयादीगु दु ।
म्हिगः येँय् थःगु पक्षीय युवा संघ नेपालया ज्याकू उलेज्या यासें वय्कलं पार्टी ज्याकू चायेकेगु खँ कनादीगु खः । सर्वोच्च अदालतं वंगु फागुन २३ गतेया फैसला कथं नेपाल पुचलं जेठ २ गते दुगु पार्टी कमिटीया नेतृत्वयात स्वीकार यायेमाःगु अडान कयाच्वंगु दुसा प्रधानमन्त्री केपी ओलीं नेकपा विभाजन जूगु इलय् दुगु पार्टी कमिटीया निर्णययात हे निरन्तरता बियाच्वंगु दु ।
